‘Gnovis in Uniud’ par cure dal CIRF
Daspò 10 agns, al Centri Interdipartimentâl pal svilup de lenghe e de culture dal Friûl - CIRF - al è tornât in vore il sportel pe lenghe furlane, in gracie dai finanziaments de leç 482/1999, pes minorancis linguistichis storichis.
Il lavôr dal sportel, intitulât a Josef Marchet, al cjaparà dentri il contat cui utents, l’inzornament dal sît internet, traduzions specialistichis par ents e associazions, e un supuart ae segretarie dal CIRF.
Fra i compits, la realizazion dal boletin bimensîl Gnovis in Uniud, curadore responsabile la sporteliste Serena Fogolini, cun notiziis e articui su lis ativitâts dal CIRF e su lis manifestazions e sui events peâts ae culture e ae lenghe furlane.
Il notiziari, stampât tun numar limitât di copiis, si pues domandâlu al CIRF, lant di persone li de segretarie al prin plan dal numar 6 di vie Tarcisio Petracco, o si pues discjamâlu in version digjitâl te sezion Sportel pe lenghe furlane dal sît dal CIRF: http://cirf.uniud.it. (LPdF)
Merit Furlan: i premiâts dal 2017
(LPdF) ❚
fur_Latn fur_Latn fur_Latn fur_Latn fur_Latn fur_Latn fao_Latn